Puikules stacija
Šis raksts ir par apdzīvotu vietu. Par dzelzceļa staciju skatīt rakstu Puikule (stacija). Puikules stacija, Padomju laikā arī Gāršas, ir ciems Limbažu novada Brīvzemnieku pagastā. Atrodas pagasta rietumu daļā 4 km no pagasta centra Puikules, 13 km no Alojas un 104 km no Rīgas. Apdzīvotā vieta atrodas pie autoceļa P13 (Limbaži—Aloja) un bijušās dzelzceļa līnijas Rīga—Rūjiena krustojuma, netālu bijusī Puikules stacija. Tās ēka ir pamesta un izdemolēta, visi sliežu ceļi nojaukti, bet bijušās kūdras krautuves teritorija aizaugusi ar krūmiem.